cyanic-selkie/wikianc huggingface dataset:
बद्रीनाथ मंदिर
प्रशासन आ भ्रमण
जइसन कि मंदिर के रिकार्ड में संकेत दिहल गइल बा कि मंदिर के पुजारी शिव तपस्वी रहले जेकरा के दंडी संन्यासी कहल जाला, जे आधुनिक केरल में आम धार्मिक समूह नम्बुदिरी समुदाय से संबंधित रहले। जब 1776 ई. में तपस्वी लोग में से आखिरी आदमी के बिना वारिस के मौत हो गइल त गढ़वाल के राजा केरल से गैर-तपस्वी नम्बुदिरी लोग के पुरोहिताई खातिर बोलवले, ई प्रथा आधुनिक काल में भी जारी बा। 1939 तक मंदिर में भक्त लोग के ओर से दिहल गइल सभ दान रावल (मुख्य पुजारी) के लगे चलत रहे, लेकिन 1939 के बाद उनुकर अधिकार क्षेत्र धार्मिक मामला तक सीमित रह गइल। मंदिर के प्रशासनिक संरचना में राज्य सरकार के आदेश के निष्पादन करे वाला एगो मुख्य कार्यकारी अधिकारी, उप मुख्य कार्यकारी अधिकारी, दू गो ओएसडी, एगो कार्यकारी अधिकारी, एगो खाता अधिकारी, एगो मंदिर अधिकारी, आ एगो सार्वजनिक अधिकारी शामिल होलें जे मुख्य कार्यकारी अधिकारी के सहायता करेलें । हालांकि बद्रीनाथ उत्तर भारत में स्थित बा, लेकिन मुख्य पुजारी या रावल परंपरागत रूप से दक्षिण भारतीय राज्य केरल से चुनल नम्बुदिरी ब्राह्मण होखे लें। मानल जाला कि एह परम्परा के शुरुआत आदि शंकर के कइल गइल जे दक्षिण भारतीय दार्शनिक रहलें। रावल के निहोरा उत्तराखंड सरकार केरल सरकार से कईल गइल बा। उम्मीदवार के संस्कृत में आचार्य (पोस्ट ग्रेजुएट) के डिग्री होखे के चाहीं, स्नातक होखे के चाहीं, मंत्र (पवित्र ग्रंथ) पाठ में निपुण होखे के चाहीं आ हिंदू धर्म के वैष्णव संप्रदाय के होखे के चाहीं। गढ़वाल के पूर्व शासक जे बद्रीनाथ के संरक्षक प्रमुख बाड़े, केरल सरकार के भेजल उम्मीदवार के मंजूरी दे देले। रावल के स्थापना खातिर तिलक समारोह होला आ जब मंदिर खुलल रहेला त अप्रैल से नवम्बर ले उनुका के प्रतिनियुक्त कइल जाला। रावल के परम पवित्रता के दर्जा (हिज होलीनेस) गढ़वाल राइफल्स अवुरी उत्तराखंड के राज्य सरकार देले बिया। नेपाल के राजशाही भी उनका के बहुत सम्मान देला। अप्रैल से नवम्बर ले मंदिर के पुजारी के रूप में आपन कर्तव्य निभावेलें। एकरा बाद या त ज्योतिर्मठ में रहेलें या फिर केरल में अपना पैतृक गाँव वापस आ जालें। रावल के ड्यूटी रोज सबेरे 4 बजे अभिषेक के साथ शुरू होला। उनुके द्वारा वामन द्वादशी तक नदी ना पार करे के चाहीं आ ब्रह्माचार्य के पालन करे के चाहीं। रावल के सहायता चमोली जिला के गाँव डिम्मार से संबंधित गढ़वाली डिमरी ब्राह्मण, नायब रावल, धर्माधिकारी, वेदपाठी, पुजारी के एगो समूह, पंडा समाधि, भंडारी, रसोइया, भक्ति गायक, देवश्रम के चपरासी, जल भरिया ( पानी के रखवाला) आ मंदिर के पहरा देवे वाला लोग मिल के करे ला। बद्रीनाथ उत्तर भारत के कुछ मंदिरन में से एगो ह जवन दक्खिन में अधिका आम श्रौत परंपरा के प्राचीन तंत्र विधि के पालन करेला।
2012 में मंदिर प्रशासन मंदिर में आवे वाला लोग खातिर टोकन सिस्टम शुरू कइलस। टैक्सी स्टैंड के तीन स्टॉल से दौरा के समय बतावे वाला टोकन दिहल जाला। मुख्य देवता के दर्शन करे खातिर हर भक्त के 10-20 सेकंड के समय दिहल जाला। मंदिर में प्रवेश खातिर पहचान के प्रमाण अनिवार्य बा। मंदिर में ऋषिकेश से पहुँचल जा सकेला, जवन 298 km पर स्थित बा देवप्रयाग, रुद्रप्रयाग, कर्णप्रयाग, नंदप्रयाग, ज्योतिर्मठ, विष्णुप्रयाग आ देवदर्शिनी के रास्ता से दूर बा। केदारनाथ मंदिर से, आगंतुक 243 km के जात्रा कर सकेलें -लंबा रुद्रप्रयाग मार्ग या 230 km के बा -लंबा उखीमठ अउर गोपेश्वर मार्ग।
चारमीनार
चारमीनार भारत के हैदराबाद नगर मे एगो परसिद्ध भवन बा। एकर निर्माण 1591 मे भइल आ सऊँसे बिस्व मे ई हैदराबाद के चिन्हासी के रूप मे आ भारत के कुछू बहुते जानल-मानल बिल्डिंग सभ में गिनल जाए वाली बिल्डिंग बा। लमसम 400 बरिस से एकरे ऊपरी तल्ला प महजिद बा आ इहाँ कए तरह के मेला तिहुआरो मनावल जाला। ई हैदराबाद के सभसे ढेर देखल घूमल जाए वाला पर्यटक आकर्षण भी हवे।
हैदराबाद के कुतुबशाही बंस के शासक मुहम्मद कुली क़ुतुब शाह एह इमारत के बनववलें। ई इतिहासी धरोहर हवे। भारतीय आर्कियोलॉजिकल सर्वे के लिस्ट में ई भवन दर्ज बा आ ई एगो संरक्षित इमारत हवे।
प्रभाव
2007 में पाकिस्तान में रहे वाला हैदराबादी मुसलमान लोग कराची शहर के बहादुराबाद मोहल्ला में मेन चौक पर एह चारमीनार के एगो छोटहन नकल तइयार कइल। ई बिल्डिंग मूल चारमीनार के छोटहन आ कम सजावटी नकल हवे बाकी एगो बहुत सुघर बिल्डिंग हवे। एह चौराहा के चारमीनार चौरंगी कहल जाला। 2015 में छपल एगो रपट के मोताबिक ई यूके के एगो संस्था द्वारा जारी लिस्ट में दुनियाँ के छठवाँ सभसे खूबसूरत गोलचक्कर के रूप में चिन्हित कइल गइल रहल।
परसिद्ध चाकलेट बनावे वाली कंपनी लिंट (Lindt) के अडेलबर्ट बोशर एह बिल्डिंग के एगो छोट पैमाना पर मॉडल बनवलें जे 50 किलोग्राम चाकलेट से बनल रहे आ एकरा के बनावे में तीन दिन के समय लागल रहे। ई मॉडल हैदरबाद के वेस्टिन में 25 आ 26 सितंबर 2010 के नुमाइश खातिर रखल गइल रहे।
चामीनार एक्सप्रेस भारतीय रेल के एगो रेलगाड़ी हवे जे एही बिल्डिंग के नाँव पर नाँव वाली गाड़ी हवे, ई हैदराबाद आ मद्रास (चेन्नई) के बीचा में चले ले।
ई इमारत हैदराबाद शहर के पहिचान के दर्जा हासिल क चुकल बाटे आ तेलंगाना राज्य के भी। ई तेलंगाना राज्य के राजकीय निशान पर दर्ज कइल गइल बा जेह में ई काकतीय तोरण (वारंगल गेट) के बीचा में देखावल गइल हवे।
तापमान
तापमान कौनो पदार्थ में मौजूद गर्मी के बतावेला। एकरी द्वारा ओ पदार्थ की अणु कुल क औसत गतिक ऊर्जा के बतावाल जाला।
कानून शास्त्र
कानून शास्त्र (Jurisprudence; हिन्दी:विधिशास्त्र) कानून के ज्ञान, कुशलता आ ओकरे सिद्धांत के अध्ययन करे वाला बिसय बाटे। शब्द, कानून शास्त्र, अंग्रेजी के ज्यूरिस्प्रूडेंस शब्द के अनुबाद हवे। अंग्रेजी के ज्यूरिस्प्रूडेंस शब्द खुद लातीनी भाषा के ज्यूरिस (मतलब कानून) आ प्रूडेंशिया (ज्ञान, कौशल) से बनल बाटे।
तापमान
तापमान नापे खातिर साधारण औज़ार थर्मामीटर हवे आ तापमान के डिग्री सेल्सियस, डिग्री फारेनहाइट या केल्विन पैमाना पर नापल जाला।
हवा क तापमान मौसम का एगो प्रमुख अंग होला आ एही से कौनों जगह की मौसम का मुख्य बात निर्धारित होले।
कानून शास्त्र
मुख्य रूप से कानून के दर्शन के अध्ययन करे वाला दार्शनिक के सवाल ई होला की कानून का बा? एका स्वरूप का बा? आ एकरा के का होखे के चाही?
दानयांग-कुनशान ग्रांड पुल
दानयांग-कुनशान ग्रांड पुल एगो 164.8 km लमहर वियादक्ट बा जे बीजिंग-शंघाई हाई स्पीड रेलवे के रास्ता में बा। ई दुनियाँ के सभसे लमहर पुल बाटे।
पुल
ई पुल पूरबी चीन के जियांगसु प्रांत में बा आ शंघाई आ नानजिंग के बीच के रेलवे लाइन पर बनल बाटे। ई पुल यांगत्जी नदी के डेल्टा वाला इलाका में बनल हवे जहाँ कि एकदम से निचाई वाली जमीन बा आ धान के खेत, नहर, झील आ छोट-छोट नद्दी सभ के इलाका हवे।  पुल, यांगत्जी नदी के लगभग समांतर होखे गुजरे ला आ करीबन   5 to 50 mi दक्खिन ओर बा। ई कई जो आबादी वाला जगह सभ के उत्तर से होक गुजरे ला जिनहन में दान्यांग, चांगझोऊ, वूक्सी, सुझोऊ, आ कुनशान (पच्छिम से पुरुब के ओर) बाड़ें। एह पुल के करीबन 9 km खंड पूरा तरीका से पानी के ऊपर बा जे सुझोऊ के यांगचेंग झील के ऊपर से गुजरे ला।
ई पुल साल 2010 में बन के पूरा भइल आ साल 2011 आवाजाही खातिर खोल दिहल गइल। एकरा बनावे में करीबन 10,000 लोग लागल रहे आ निर्माण के काम कुल चार साल ले चलल, निर्माण के कुल लागत लगभग $8.5 बिलियन आइल। दानशान कुनयांग ग्रैंड ब्रिज, साल 2011 तक ले के रिकार्ड अनुसार गिनीज बुक ऑफ वल्ड में सभसे लमहर पुल के रिकार्डधारी पुल के रूप में दर्ज बा।
रिबेका फर्गुसन
रिबेका लुईसा फर्गुसन संडस्ट्रोम (Rebecca Louisa Ferguson Sundström; जनम 19 अक्टूबर 1983), जिनके प्रोफेशनल नाँव रिबेका फर्गुसन के नाँव से ढेर जानल जाला, एगो स्वीडिश ऐक्ट्रेस बाड़ी। वाईट क्वीन (2013) में ई एलिजाबेथ वुडविले के रोल कइली जेकरा खाती इनका के गोल्डन ग्लोब अवार्ड खातिर नॉमिनेशन मिलल। एकरे बाद ई इल्सा फॉस्ट के रोल कइली मिशन: इंपौसिबल – रोग नेशन (2015) में, लाइफ (2017) में डॉ. मिरांडा नार्थ, दि ग्रेटेस्ट शोमैन (2017) में जेनी लिंड के भूमिका में रहली। मिशन इंपॉसिबल – फ़ॉलआउट (2018) में ई दुबारा लउके वाली बाड़ी।
क्यूबा
क्यूबा कैरेबियन, कैरेबियन सागर आ अटलांटिक महासागर के मिलन के इलाका में एगो दीपीय देस बा। एह में मुख्य क्यूबा दीप के अलावा अउरी कई गो छोट दीप सामिल बाने। हवाना इहाँ के राजधानी आ सभसे बड़ आबादी वाला सहर बा।
पोंडर कनाली
पोंडर कनाली भारत के झारखंड राज्य में एक ठो कसबा बाटे।
सीजन
सीजन (हिंदी/संस्कृत: ऋतु) मौसम में होखे वाला बदलाव की आधार पर साल क बिभाजन होला। कौनों जगह की मौसम होखे वाला बदलाव जवन हर साल, साल की अलग-अलग हिस्सा में, एगो निश्चित क्रम में होला ओही की आधार पर एक बरिस के अलग-अलग सीजन में बाँट दिहल जाला। भारत में अधिकतर हिस्सा में तीन गो मुख्य सीजन होला गर्मी, जाड़ा आ बरसात।
पुरान भारतीय हिसाब से इहाँ साल के छह गो ऋतु में बाँटल जाला - बसंत, ग्रीष्म, वर्षा, शरद, हेमंत आ शिषिर (या शीत)। बाकी ई जगह की भूगोलीय स्थिति पर निर्भर बाटे, बहुत जगह ख़ाली दू गो सीजन होला जाड़ा आ बसंत। जबकि कुछ जगहन पर साल भर एक्के नियर मौसम रहेला आ कौनों सीजन ना पावल जाला।
मौसम में सीजन की अनुसार बदलाव क मुख्य कारण पृथ्वी क अपनी धुरी पर झुकाव आ साल भर में सुरुज क चक्कर लगावत घरी ए झुकाव की दिशा क सुरुज से संबंध बाटे। साल की जेवना हिस्सा में उत्तरी गोलार्ध सुरुज की ओर झुकल रहेला, इहाँ गर्मी या बसंत क सीजन होला। जब उत्तरी गोलार्ध क झुकाव सुरुज की सम्मुख ना होके, एकरी बिपरीत होला, तब इहाँ जाड़ा क सीजन हो जाला।
एकरी ठीक बिपरीत, जब उत्तरी गोलार्ध में गर्मीं होला तब दक्खिनी गोलार्ध में जाड़ा क सीजन होला।
छह ऋतु
दक्खिनी एशिया, यानी भारत के आसपास के इलाका में, साल के छह गो ऋतु में बाँटे के परंपरा हवे। एकर एगो आसान बिबरन नीचे दिहल जात बा:
राज प्राधिकरण
राज प्राधिकरण या पॉलिटी (Polity) कौनों राज्य या राज्य के नागरिक प्राधिकरण, जइसे की प्रांत, काउंटी, जिला वगैरह के कहल जाला। ई आमतौर पर भूगोलीय क्षेत्र आ ओकरे प्रशासन करे वाली इकाई या संस्था के रूप में पहिचानल जाला।
चांगतांग
चंगतंग, चंग्तांग या चंगथंग (Changtang) एक ठो पठार बाटे जे पच्छिमी आ उत्तरी तिब्बत के हिस्सा ह आ भारत के जम्मू कश्मीर राज्य में लद्दाख ले फइलल बाटे। इहाँ बिस्तृत हाइलैंड आ बिसाल झील बाड़ी। पूरबी लद्दाख से ले के तिब्बत में आधुनिक किंघाई ले ई 1600 km के लंबाई में बिस्तार लिहले बाटे। चंगतंग पठार, चांग्पा नाँव के घुमंतू तिब्बती लोग के निवास अस्थान भी हवे।
लालबंदी
लालबंदी नगरपालिका नेपाल के प्रदेश संख्या 2 के सर्लाही जिला में एगो नगरपालिका बा।
उष्णकटिबंधी चक्रवात
उष्णकटिबंधी चक्रवात एगो तेजी से घुमरियावत तुफान होला। एह तुफानी सिस्टम में, एकरे सेंटर में कम हवादाब, धरती के सतह के लगे तेज हवा आ स्पाइरल के रूप में झंझावातन के समूह होला जे भारी बरखा करे लें।
गया जिला
गया जिला बिहार के 38 गो जिला में से एगो ह। ई मगध प्रमंडल के एगो जिला ह। गया के लड़का सब ज्यादातर  विदेशी भाषा और अंग्रेजी पढ़े ने कुल
कोहबर
कोहबर (कौतुकगृह, कोष्ठवर ) उत्तरी-मध्य भारत, मने कि उत्तर प्रदेश आ बिहार के अवध, भोजपुरी क्षेत्र आ मिथिला क्षेत्र, अउरी एह से सटल नेपाल के तराई क्षेत्र (जनकपुर अंचल) में चलनसार सांस्कृतिक चित्रकारी के एगो बिधा हऽ।
बियाह के समय, घर के कवनो एगो कोठरी में पुरबी भीत प्रदेश पर गोबर से लीप के, पीसल हरदी (ऐपन) आ पिसल चाउर (चउरठ) से चित्रकारी कइल जाला; एकरे ठीक नीचे जमीन पर गोबर से लीप के बिबिध पूजन सामग्री रखल जालीं। लइका आ लइकी दुनों के घर में, बियाह के रसम सभ में से एक कार्यक्रम कोहबर पुजाई होला जेहमें भीत पर बनल एह कोहबर के पूजल जाला। कोहबर पुजाई के समय गावल जाये वाला गीत कोहबर गीत कहालें आ इनहन में दुलहा-दुलहिन के बीच परेम-भाव बढ़ावे के भाव होला। कोहबर घर के ओह कोठरियो के कहल जाला जहाँ ई चित्र बनावल गइल होला। दुलहिन के बिदाई के बाद ससुरें आवे पर उतार के एही कोहबर में ले जाइल जाला।
साहित्य में
अवध से ले के मिथिला ले के संस्कृति में कोहबर के महत्व के अनुमान तुलसीदास के रामचरितमानस में एकरे उल्लेख से लगावल जा सके ला। बालकाण्ड में राम सीता के बियाह के प्रसंग में तुलसीदास, राम के कोहबर में ले जाइल जाये के उल्लेख कइले बाने: "तब सखी मंगल गान करत, मुनीस आयसु पाइ कै; दल दुलहिनिन्ह सहित सुंदरि चलीं कोहबर ल्याइ कै।"
शब्द के उल्लेख, केशव प्रसाद मिश्र के हिंदी उपन्यास कोहबर के शर्त के शीर्षके में बा जेकरे कहानी पर बाद में नदिया के पार फिलिम बनल।
रामगढ़ छावनी
रामगढ़ छावनी भारत के झारखंड राज्य में एक ठो कसबा बाटे।
रामगंगा
रामगंगा भारत में उत्तराखंड आ उत्तर प्रदेश में बहे वाली एक ठो नदी बा। ई नदी गंगा के सहायिका नदी हवे। नदी के सुरुआत पौड़ी गढ़वाल जिला में लघु हिमालय के एक ठो श्रेणी दूधातोली से होले आ ई कन्नौज की लगे गंगा में मिल जाले।
हिचकी
हिचकी (भोजपुरी: हुचकी) साल 2018 में आइल एगो हिंदी भाषा के ड्रामा फिलिम बा, एकर निर्देशक सिद्धार्थ पी. मल्होत्रा आ प्रोड्यूसर मनीष शर्मा आ आदित्य चोपड़ा बा लोग, फिलिम यशराज फिल्म्स के बैनर प बनावल गइल बा। ई फिलिम एगो किताब के कहानी के सिनेमा में रूपांतर हवे, किताब फ्रंट ऑफ दि क्लास ब्रैड कोहेन के लिखल बा, यशराज फिल्म्स एकर अधिकार हासिल क के एह पर ई फिलिम बनवले बा। फिलिम में मुख्य रोल में रानी मुखर्जी बाड़ी जे एगो अइसन मास्टरनी के रोल कइले बाड़ी जेकरा के टॉरेट सिंड्रोम नाँव के बेमारी बा। फिलिम के ट्रेलर 19 दिसंबर 2017 के लांच भइल आ ई फिलिम टाइगर जिंदा है के साथे अटैच भ गइल। The film was released on 23 March, 2018.
हम ने ली है... शपथ
हम ने ली है… शपथ एगो भारतीय धारावाहिक बा जेवन अपराध पर आधारित बा। एकर प्रसारण 15 जनवरी 2012 से लाइफ ओके पर भइल। कार्यक्रम क दूसर नाम शपथ… सुपरकॉप्स वर्सिस सुपर विलैन्स हवे। कार्यक्रम क दूसर सीजन 07 जुलाई 2013 से प्रसारित भइल।
हिचकी
फिल्मांकन
हिचकी, के मूल प्रेरणा 2008 के फिलिम फ्रंट ऑफ दि क्लास से बनल जे खुद एही नाँव के किताब प आधारित रहल। एह फिलिम के निर्माण में दू साल के समय लागल आ मुख्य फोटोग्राफी 4 अप्रैल 2017 के भइल। फाइनल सीन के शूटिंग 5 जून 2017 के भइल। कुछ टुकड़ा सभ के बाद में शूटिंग 12 नवंबर 2017 के भइल।
गौशाला
गौशाला मेपाल के महोत्तरी जिला क एगो नगरपालिका बा।
राष्ट्रपति शासन
भारत में, राष्ट्रपति शासन अइसन ब्यवस्था हवे जेकरे तहत कुछ खास दसा में राज्य के शासन केंद्र सरकार के हाथ में आ जाला। अइसन ओह राज्य में संबैधानिक तंत्र के पूरा तरीका से बिफल हो जाए, भा चुनाव में पूरा बहुमत के स्थिति ना साफ़ होखे या फिर बाहरी आक्रमण आ शांति बहाली खाती कुछ खास इलाका सभ के केंद्र द्वारा नियंत्रण के ब्यवस्था संबिधान द्वारा कइल गइल हवे।
हिचकी
साउंडट्रैक
हिचकी के संगीत हितेश सोनिक आ जसलीन रोयाल दुआरा बनावल गइल जेह में सोनिक फिलिम के बैकग्राउंड स्कोर बनवलें आ रोयाल दुआरा गाना सभ के संगीत दिहल गइल। गाना सभ के लेखक लोग राज शेखर, जयदीप साहनी, नीरज राजावत, आदित्य शर्मा आ डेविड क्लिटन बा लोग। फिलिम के म्यूजिक एल्बम जब रिलीज भइल तब एह में कुल 7 सात गो गाना रहलें आ ई 20 फरवरी 2018 के यशराज म्यूजिक दुआरा रिलीज कइल गइल।
राष्ट्रपति शासन
संबिधान के अनुच्छेद 356 के तहत ई बिधान हवे कि अगर राज्य सरकार कौनों कारन बस संबिधान में बतावल तरीका से आपन जिम्मेदारी के निर्वाह करे में बिफल हो जाय, केंद्र सरकार हो राज्य के नियंत्रण अपना हाथ में ले सकत बा।
हिचकी
प्रमोशन
The official trailer for the film was attached with ''Tiger Zinda Hai on 19 December 2017.
समालोचकी
On review aggregator website Rotten Tomatoes, the film holds an approval rating of 80% based on 5 reviews, and an average rating of 6/10.
परमाधिपत्यक
परमाधिपत्यक (Sovereignty) कानूनशास्त्र के एगो ऐसन अधिकार बाटे जवना अनुसार कौनों प्रशासनिक प्रदेस कौनों बाहरी दख्खलअन्दाजी के बगेर आपन प्रशासन के सुबेबस्थित चलावे के छमता होखे। राजनीतिशास्त्र में परमाधिपत्यक के मतलब ऐसन सत्ता से होला जवन कौनों राजतंत्र पर पुरा आधिपत्य रखत होखे।
नवादा जिला
नवादा जिला बिहार के 38 गो जिला में से एगो ह। ई मगध प्रमंडल के एगो जिला ह।
कजरी
कजरी एक तरह क भोजपुरी लोकगीत हवे। ई सावन की महीना के गीत ह जेकरा के बिटिया-मेहरारू कुल झुलुआ खेलत समय गावेलीं। कजरी गा-गा के झुलुआ खेलला के "कजरी खेलल" कहल जाला। ई उत्तर प्रदेश आ बिहार के एगो प्रमुख लोक गीत ह। भोजपुरी के अलावा ई गीत मैथिली आ मगही में भी गावल जाला हालाँकि, कजरी के मुख्य क्षेत्र भोजपुरी इलाका ह आ एहू में बनारस आ मिर्जापुर के एकर मुख्य क्षेत्र मानल जाला।
कुछ बिद्वान लोग कजरी के उत्पत्ति बनारस मिर्जापुर के इलाका में होखे वाली शक्ति पूजा भा गौरी पूजा से जोड़े ला जबकि कुछ वैष्णव लोग एकरा के कृष्ण के पूजा आ लावनी से जोड़े ला; मिर्जापुर के परंपरागत लोक कलाकार लोग एकरा के बिंध्यवासिनी देवी के देन माने ला।
परिचय
भोजपुरी क्षेत्र में अलग-अलग मौसम में गावल जाये वाला तरह-तरह क गीत पावल जालें जेवना में कजरी क आपन एगो अलगे महत्व हवे । कजरी गावे क मौसम बरसात क होला जब सावन की महीना में ए गीतिन के गावल जाला। कजरी के गीति गावे वाली अधिकतर नयी उमर के लइकी-बिटिया होखेलीं । ए गीतिन के सावन में झुलुआ खेलत घरी लइकी कुल आपस में दू गोल बना के गावेलीं। कजरी गा-गा के झुलुआ खेलला के "कजरी खेलल" कहल जाला । एहीसे कजरी की गीतिन में सावन की महीना क हरियाली, रिमझिम बरखा के फुहार क खनक, खेल-खेलवाड़ के चंचलता, किशोरावस्था के उछाह अउरी आपस में छेड़छाड़ वाली बातचीत के सरसता झलकेला।
बिसय
इहाँ कजरी क एगो उदहारण दिहल जात (साइड में कोटेशन देखीं) बा जवना में ननद-भउजाई क संवाद बा:
पहिले भउजाई ननद से कहत बाड़ी कि "ए ननद! इ तऽ बादर घेरि आइल बा, हम एइसना में सावन में कजरी खेले कइसे जाइबि?" ननद कहत बाड़ी – "ए भउजी तू त अकेलही कजरी खेले जात बाडू आ तोहरी संघे केहू सहेलियो नइखे। डहरी में तोहके गुंडा रोकि लिहें तब!" ए पर भउजाई जवाब देत बाड़ी – "कि अगर एइसन होई त केतने लोग गोली खाई, केतने फाँसी पर चढ़ी आ केतने लोगन के जेल में चक्की पीसे के पड़ी।"
एकरे अलावा खेती-किसानी से ले के बिबिध अन्य बिसय के बरनन कजरी के गीतन में मिले ला। दयानिधि मिसिर के कहनाम बा: "(कजरी में)... बारिश के इतने रंग-रूप, चित्र-प्रयोजन, मूड-भाव सँजोये हैं भोजपुरी साहित्य ने कि इस वैविध्य के सामने कोई भी साहित्य रश्क करे।"
तिहुआर
गीत के बिधा के अलावा कजरी नाँव के तिहुआर भी मनावल जाला। ई तिहुआर भोजपुरी इलाका आ बुंदेलखंड में मामूली हेरफेर के साथ मनावल जाला। सावन के पुर्नवासी के सावनी के साथ-साथ कजरी पूर्णिमा भी कहल जाला। भोजपुरी क्षेत्र में ई तिहुआर जेठ के पहिला अतवार, जेकरा परावन पूजा कहल जाला, से सुरू हो के भादों के अँजोरिया के दुआदसी, बावनी दुआदसी तक ले चले ला। एह दौरान बनारस आ मिर्जापुर में दुगोल्ला कजरी के आयोजन भी होला। "कजरी नउमी" आ "कजरी पूर्णिमा" के एह तिहुआर के बुंदेलखंड के लोक-जीवन में खास महत्व हवे; सावन के अँजोरिया के नउमी के कजरी बोअल जाला, जेह में मेहरारू बाहर से माटी ले आ के घर के अन्हार कोना में रख के ओम्मे जौ बोवे लीं, पुर्नवासी के एही जई के ले के कजरी के जलूस निकरे ला।
कलाकार
मिर्जापुर के कबी आ लोक कलाकार बदरीनारायण 'प्रेमधन' के नाँव कजरी के जिकिर में जरूर लिहल जाला। गायक कलाकारन में भोजपुरी-मैथिली इलाका के मशहूर गायिका शारदा सिन्हा के गावल कई गो कजरी परसिद्ध बाड़ी।
एमिलिया क्लार्क
एमिलिया क्लार्क (Emilia Isabelle Euphemia Rose Clarke, जनम 23 अक्टूबर 1986)   एगो अंगरेज ऐक्ट्रेस बाड़ी। लंदन में जनमल आ बर्कशायर में पलल-बढ़ल क्लार्क के रूचि एक्टिंग में तब भइल जब ऊ बचपन में शोव बोट म्यूजिकल देखली जहाँ इनके बाबूजी साउंड इंजीनियर के रूप में काम करें। क्लार्क ड्रामा सेंटर लंदन में एक्टिंग सिखली आ कई ठो स्टेज एक्टिंग कइली। टीवी पर ई पहिला बेर डॉक्टर्स नाँव के सॉप ऑपेरा में लउकली। साल 2010 में इनके फिलिम ट्रियासिक अटैक में काम के देख के स्क्रीन इंटरनेशनल द्वारा यूके स्टार्स ऑफ टुमारो (भाबिस्य के स्टार) के रूप में नाँव लिहल गइल।
.in
.in भारत के शीर्ष स्तर के इंटरनेट डोमेन बा।
एमिलिया क्लार्क
क्लार्क के उपलब्धी तब मिलल जब ई साल 2011 में एचबीओ के धारावाहिक सिरीज गेम ऑफ थ्रोंस में काम कइली। ई धाराबाहिक अभिन ले चल रहल बा। एकरे खाती एमिलिया क्लार्क के तीन गो एमी अवार्ड खाती नामांकन मिलल बा। कई समीक्षा सभ में भी इनके तारीफ़ भइल बाटे।
दि डेली टेलीग्राफ
दि डेली टेलिग्राफ, (The Daily Telegraph), ब्रिटिश राष्ट्रीय दैनिक अखबार बा जे राष्ट्रीय स्तर पर यूनाइटेड किंगडम में आ अंतर्राष्ट्रीय स्तर पर सर्कुलेशन में बा। एकर सुरुआत सन् 1855 में दि डेली टेलिग्राफ एंड कूरियर के नाँव से भइल रहल।
अखबार के ब्रिटेन के राष्ट्रीय रिकार्ड अखबार के रूप में प्रतिष्ठा बाटे आ बीबीसी द्वारा एकरा के "दुनिया के सभसे महान टाइटिल में से एक" मानल गइल बा। अखबार के मोटो हवे: "रहल, बा आ रही"।
नोट
<references group="नोट"/>
संप्रभु राज्य
अंतर्राष्ट्रीय कानून में संप्रभु राज्य (Sovereign state) अइसन गैर-भौतिक कानूनी इकाई होला जवना के एगो केंद्रीय शासन या सरकार के रूप में पहिचानल जाय आ ऊ कौनों भूगोलीय क्षेत्र के ऊपर आपन संप्रभुता रखत होखे।
कैंब्रिज एनालिटिका
कैंब्रिज एनालिटिका एगो ब्रिटिश कंपनी बा जे चुनाव खाती रणनीतिक तौर प कंप्यूटर आ इंटरनेट आधारित डेटा माइनिंग आ डेटा एनालिसिस के सहारा ले के राजनीतिक पार्टी सभ के आपन सेवा देवे ले। हाल में ई कंपनी फेसबुक के डेटा चोरी करे के आरोप के चलते चर्चा में आइल। एह कंपनी पर आरोप बा कि ई फेसबुक प्रयोगकर्ता सभ ले आँकड़ा चोरी क के अमेरिकी राष्ट्रपति डोनाल्ड ट्रंप के चुनाव में गलत तरीका से मदद चहुँपवलस। इहो आरोप लगावल गइल बा कि एह कंपनी दुआरा भारतीय चुनाव के भी परभावित कइल गइल, जेवना चुनाव के बाद नरेंद्र मोदी परधानमंत्री बनलें।
स्केटबोर्डिंग
1970 की दशक की बाद से, स्केटबोर्डर्स की उपयोग खातिर स्केटपार्क्स बनल शुरू हो गई न स।
इतिहास
शुरूआती स्केटबोर्ड लकड़ी क बनल रह न स जवने की नीचे पहिया लागल रहे।
स्केटबोर्डिंग, जैसन की हमनी के जानकारी बा, एकर जनम सन 1940 की अंत में या फिर 1950 की शुरुआत में भइल रहे, जब कैलिफोर्निया में लहर सपाट होखले की चलते ओइजा क सर्फर लोग कुछ और कइले क विचारल लो। केहू के नईखे पता की पहिला बोर्ड के बनावल; एईसन लागेला की कईगो अदमी समान आइडिया की साथ एके समय पर सामने आइल। पहिला निर्मित स्केटबोर्ड क ऑर्डर लोस एंजेल्स, केलिफोर्निया क सर्फिंग क सामान बेचे वाली दुकान दिहलस, जेकर मुख्य उद्देश्य एके सर्फर लोगन के ओ लोगन की खाली समय में उपयोग करे खातिर उपलब्ध करवले क रहे। सन 1960 आवत आवत दक्षिण केलिफोर्निया में कईगो छोट स्केटबोर्ड निर्माता अस्तित्व में आ गइल रह न स जवने क बनावल स्केटबोर्ड पहिले की तुलना में छोट रहे, ए स्केटबोर्डन की प्रचार प्रसार खातिर इ ख़ास तौर प टीम बनवले रह न स।
पहिला स्केटबोर्डिंग प्रतियोगिता नेशनल स्केटबोर्डिंग चैम्पियनशिप क आयोजन अनाहीम, केलिफोर्निया में भइल और एकर प्रसारण एबीसी की वाइड वर्ल्ड ऑफ़ स्पोर्ट्स प भइल।
सन 1966 की शुरुआत ले कई तरफ से आवाज उठे लागल की स्केटबोर्डिंग एगो खतरनाक खेल ह, जेकरी वजह से स्केटबोर्ड की खरीद बिक्री में कमी आवे लागल। 1966 में स्केटबोर्डर पत्रिका क बिक्री बहुत तेजी से घटले से, इ पत्रिका आपन प्रकाशन बंद क दिहलस। स्केटबोर्डिंग क लोकप्रियता कम हो गइल रहे और 1970 ले कमे बनल रहल। शुरुआती 1970 की दशक में, एगो कंपनी फ्रेंक नेस्वर्दी एगो नया स्केटबोर्ड बनवलस जेकर पहिया पालीयुरथेन क बनल रहे, कंपनी एकर नांव कैडीलिक व्हील्स रखलस। एकरी पहिले स्केटबोर्ड क पहिया आमतौर प क्ले चाहें धातु क बने। एगो झोंका की तरह आइल ए बदलाव की चलते स्केटबोर्ड की प्रदर्शन में बेहतरीन सुधार भइल जेकरी वजह से स्केटबोर्डिंग क लोकप्रियता फेर से बहुत तेजी से चढ़ल शुरू भइल, और ए वजह से कईगो कंपनी फेर से ए क्षेत्र में फेर से निवेश क शुरुआत कइली स।
1975 में स्केटबोर्डिंग क लोकप्रियता बहुत अधिक बढ़ल रहे जेकरी चलते 1960 से अबले क एगो सबसे बड़ा प्रतियोगिता डेल मार नेशनल चैम्पियनशिप क आयोजन कइल गइल, जेमें कहल जाला की 500 प्रतियोगी हिस्सा लेले रहन स।
जलेश्वर
जलेश्वर नेपाल के महोत्तरी जिला क एगो नगरपालिका बा।
भारत
भारत (आधिकारिक नाँव: भारत गणराज्य), दक्खिनी एशिया में एगो देस बा। प्राचीन भारतीय साहित्य में एकरा के जम्बूद्वीप, आर्यावर्त आ अजनाभवर्ष कहल गइल बा। भारत, भूगोलीय क्षेत्रफल के हिसाब से बिस्व के सातवाँ सबसे बड़हन अउरी जनसंख्या के हिसाब से चीन की बाद दुसरका सबसे बड़ देस बाटे। 2011 के भारतीय जनगणना के हिसाब से इहाँ के कुल जनसंख्या 1.2 अरब बाटे।
हिमालय से निकले वाली नद्दी कुल के ले आवल निक्षेप से उत्तरी भारत के मैदान बनल बा जेवन बहुत ऊपजाऊ बा। एही मैदान के पच्छिमी तटीय हिस्सा बिस्व के सबसे पुरान सभ्यता सिन्धु घाटी सभ्यता के जनम भइल रहे आ एही उत्तर भारत के मैदान में बिस्व के चार गो प्रमुख धर्म:हिंदू, बौद्ध, जैन अउरी सिख धर्म जनम लिहलन अउर विकसित भइलें। गंगा नदी भारत के रास्ट्रीय नदी बाटे जेवन इहाँ के संस्कृति में बहुत पबित्र मानल जाले। जहाँ तक भारत के लोगन के सवाल बा जनसंख्या के हिसाब से ई बिस्व के सबसे बड़हन लोकतंत्र हऽ। इहवाँ संसदीय प्रणाली के आधार पऽ शासन चलेला आ देस के मुखिया राष्ट्रपति होलें लेकिन परधानमंत्री सभसे शक्तिशाली पद होला। 1991 ई. मे आर्थिक सुधार के बाद भारत के अर्थव्यवस्था में तेज वृद्धि देखल गइल बा। भारत नामिक सकल घरेलू उत्पाद के अनुसार बिस्व में दसवां सबसे बड़हन आ क्रय शक्ति समता के हिसाब से दुनिया में तीसरा सबसे बड़हन अर्थव्यवस्था हऽ।
भारतीय संस्कृति के सभसे मुख्य बिसेसता बा एकर बहुरंगी रूप। भारत में बहुत प्रकार के जाति, प्रजाति आ धर्म के लोग बाड़े आ भारत के एक क्षेत्र से दूसरा क्षेत्र में खान-पान, रहन-सहन जइसन चीजन में बहुत अंतर देखे के मिलेला। एकरा बावजूद भारतीय संस्कृति के एगो अलग पहचान बा। अंग्रेज लोग भारत के एही भूगोलिक आ सांस्कृतिक बिविधता के देख के ए के एगो उप-महाद्वीप के लोग हालाँकि अब भारतीय एकता आ अखंडता के समर्थक ए शब्द के प्रयोग ना कइल चाहेला लोग।
नाँव के उत्पत्ति
भारत, एगो भूगोलीय पहिचानक बाटे जवन भारत के संबिधान द्वारा देस के नाँव के रूप में स्वीकार कइल गइल बाटे, कई ठो भारतीय भाषा सब में कुछ हेर-फेर के साथ इस्तेमाल होला। ई नाँव, पुरान भारतवर्ष के आधुनिक रूप हवे जवन 19वीं सदी के बिचला समय में भारत के देशी नाँव के रूप में प्रचलन में महत्व पवलस। बिद्वान लोग के मान्यता बाटे की ई नाँव दूसरका सदी ईसा पूर्व के वैदिक जन भारत लोग के नाँव से उपजल हवे। परंपरागत रूप से ई नाँव कथा में बर्णित राजा भरत के साथ भी जोड़ल जाला। गणराज्य (शब्दशः, जनता के राज्य) संस्कृत/हिंदीमें रिपब्लिक खातिर प्रयोग होखे वाला प्राचीन शब्द हवे।
इंडिया (India) शब्द इंडस (Indus) से पड़ल हवे, जवन पुरान फ़ारसी भाषा भाषा के शब्द सिंधी से निकलल हवे। सिंधी शब्द खुदे संस्कृत के सिंधु, जवन इतिहासी रूप से सिंधु नदी खातिर इस्तेमाल होखे, से निकलल। प्राचीन यूनानी लोग भारत के लोग के इंडोई (Ινδοί) कहे जवना के शाब्दिक अरथ होखे "सिंधु (के इलाका) के लोग"।
हिंदुस्तान तीसरी सदी ईसा पूर्व के, एगो प्राचीन फारसी नाँव हवे, जवन मुगल लोग के समय एह इलाका में चलन में आइल, आ तबसे ब्यापक रूप से इस्तेमाल होला, अक्सरहा एकर अरथ "हिंदू लोग के देस" के रूप में भी कइल जाला। एकर मतलब परिवर्तनशील रहल बाटे, कबो ख़ाली उत्तरी भारत आ पाकिस्तान खातिर आ कबो पूरा भारत खातिर।
प्राचीन भारत
मानव के सभसे पुरान अवशेष दक्खिन एशिया में मिलले के प्रामाणिक तिथि 30,000 साल पहिले के बतावल जाला। लगभग एही काल के मेसोलिथिक रॉक आर्ट के साइट सभ भारत के कई सारा भाग में पावल गइल बाड़ी, जवना में मध्य प्रदेश में मौजूद भीमबेटका के गुफा उल्लेख जोग बाड़ी सऽ। उपमहादीप में, लगभग 7,000 ईसा पूर्व के नियोलिथिक आबादी के पहिला चीन्हा मेहरगढ़ आ कुछ अन्य पच्छिमी पाकिस्तानी इलाका में मिले ला। ईहे क्रमशः बिकास करिके सिंधु घाटी सभ्यता के निर्माण कइलें, जवन दक्खिनी एशिया में पहिला शहरी संस्कृति रहल; ई लगभग 2500-1900 ईपू के समय में वर्तमान समय के पाकिस्तान आ पच्छिमी भारत के इलाका में फलल-फुलाइल। मुअनजोदारो (मोहनजोदड़ो), हड़प्पा, धौलावीरा, राखीगढ़ी आ कालीबंगा जइसन शहरन के इर्द-गिर्द केंद्रित, बिबिध प्रकार के रोजगार पर आजीविका खातिर निर्भर, ई सभ्यता शिल्प उत्पादन आ तरह-तरह के बाणिज्य-ब्यापार में काफी आगे रहल।
2000-500 ईपू के समय में संस्कृति में मामिला में, उपमहादीप के कई गो क्षेत्र चाल्कोलिथिक से लोहा जुग में प्रवेश कइलें। हिंदू लोग के सभसे पुरान ग्रंथ वेद एही काल में रचल गइलें आ इतिहासकार लोग पंजाब क्षेत्र आ ऊपरी गंगा मैदान में एगो वैदिक संस्कृति प्रकल्पित कइले बा। ज्यादातर इतिहासकार लोग एह काल के दौरान, उपमहादीप में कई ठे लहर के रूप में इंडो-आर्यन माइग्रेशन भइले के भी स्वीकार करे ला। कास्ट सिस्टम एही काल में पैदा भइल आ समाज में ऊँच-नीच के बिभाजन भइल जवना में क्रम से पुजारी, जुद्ध करे वाला आ खेती आ बाणिज्य करे वाला, आ सबसे नीचे अशुद्ध मानल जाये वाला पहिले के लोग; आ छोट जनजातीय इकाई सभ एकट्ठा हो के धीरे-धीरे राजसत्ता वाले राज्य में बदलत गइल। पुरातत्व के खोज में, दक्कन पठार इलाका में एह काल में मुखिया आधारित राजनीतिक इकाई होखला के परमान मिलल बा। दक्खिनी भारत में एह समय के स्थाईत्व वाली जिनगी के परमान के रूप में कई ठे मेगालिथिक स्मारक मिलल बानें, संगहीं अगल-बगल खेती के परमान मिलल बा, सिंचनी खातिर बनल तालाब, आ कारीगरी के परमान भी मिलल बाटे।
लेट वैदिक काल में, छठवीं सदी ईसा पूर्व के आसपास, गंगा के मैदान आ उत्तरी पच्छिमी इलाका के छोट-छोट राज्य मिल के 16 गो "महाजनपद", जिनहना में कुछ राजतन्त्र वाला रहलें कुछ गणतंत्र नियर, में समाहित हो गइलें। एही काल में नगरीकरण के उपज के बाद गैर-वैदिक धार्मिक आंदोलन के परिणाम के रूप में दू गो नया स्वतंत्र धर्म पैदा भइलें। जैन धर्म एकरे उपदेशक महावीर के समय में महत्व हासिल कइलस। गौतम बुद्ध के उपदेश पर आधारित बौद्ध धर्म के अनुयायी समाज के सगरी वर्ग से आ के जुड़लें, मध्य वर्ग के छोड़ के; बुद्ध के जीवन के घटना के संग्रह से भारत में रेकार्डेड इतिहास के सुरुआत भइल। शहरी संपन्नता के एह युग में त्याग के आदर्श घोषित कइलें, आ दुनों धर्म लंबा समय खातिर एगो संन्यासी परंपरा के अस्थापना कइलें। राजनीतिक रूप से, तीसरी सदी ईसा पूर्व में, मगध राज ज्यादातर छोट राज्यन के अपना में मिला के एगो बिसाल राज के स्थापना कइलस जवना के मौर्य साम्राज्यके नाँव से जानल जाला। ई साम्राज्य ओह समय में सुदूर दक्खिन के कुछ इलाका के छोड़ के बाकी पूरा उपमहादीप पर शासन कइलस; हालाँकि,अब इहो मानल जाए लागल बा कि एकर कोर इलाका के बीच-बीच में कई गो बड़हन स्वशासित (ऑटोनॉमस) इलाका भी रहलें। मौर्य राजा लोग के उनहन लोग के साम्राज्य-स्थापना खातिर लगन आ पब्लिक सुबिधा के मैनेजमेंट खातिर भी ओतने जानल जाला जेतना कि अशोक के जुद्ध के त्याग आ बौद्ध धम्म के परचार-प्रसार खातिर जानल जाला।
तमिल भाषा के संगम साहित्य ई उजागिर करे ला की 200 ईपू से 200 ईसवी के बीच, दक्खिनी प्रायदीप पर चेर, चोल, आ पांड्य लोग के शासन रहल, आ ई राज्य सभ बड़ा पैमाना पर रोमन साम्राज्य, पच्छिम आ दक्खिन पूर्ब एशिया के साथ ब्यापार करें। उत्तरी भारत में, हिंदू धर्म के अंदर परिवार पर पितृसत्तात्मक कंट्रोल मजबूत भइल आ, औरतन के स्थिति पहिले से कमोजर भइल। 4थी-5वीं सदी ले गुप्त साम्राज्य, बृहत् गंगा मैदान के इलाका में प्रशासन आ टैक्स कलेक्शन के एगो ब्याबस्थित सिस्टम दिहलस जवन बाद के राजा लोग खातिर मॉडल के काम कइलस। गुप्त लोग के शासन में, हिंदू धर्म के पुनरुत्थान भइल आ ई भक्ति आ श्रद्धा पर आधारित हो गइल बजाय कर्मकांड पर जोर दिहले के आ ई फिर से महत्व हासिल करे शुरू कइलस। एह नवीनीकरण के चीन्हा मूर्तिकला आ आर्किटेक्चर में प्रगट होला, जवन नगरीय अभिजात वर्ग के संरक्षण पा के बिकसित भइल। क्लासिकल संस्कृत साहित्य में उत्कर्ष भइल, आ भारतीय बिज्ञान, ज्योतिष, आयुर्वेद, आ गणित के क्षेत्र में महत्वपूर्ण प्रगति भइल।
मध्यकाल
12वीं शताब्दी के शुरुआत में, भारत पर इस्लामी आक्रमणन के बाद, उत्तरी अउर केन्द्रीय भारत के अधिकांश भाग दिल्ली सल्तनत के शासनाधीन हो गइल; आ बाद में, अधिकांश उपमहाद्वीप मुगल वंश के अधीन हो गइल। दक्षिण भारत में विजयनगर साम्राज्य शक्तिशाली बनल। मुगलन के संक्षिप्त अधिकार के बाद सत्रहवीं सदी में दक्षिण आ मध्य भारत में मराठन का उत्कर्ष भयल। उत्तर पश्चिम में सिक्खन के शक्ति में बढ़त भइल।
आधुनिक काल
बीसवी सदी के प्रारम्भ में आधुनिक शिक्षा क प्रसार और विश्वपटल पर बदलती राजनीतिक परिस्थितियन के चलते भारत में एक बौद्धिक आन्दोलन क सूत्रपात भयल जे सामाजिक और राजनीतिक स्तर पर अनेक बदलाव और कई आन्दोलन क नीव रखलस। 1885 में इन्डियन नेशनल कांग्रेस क स्थापना स्वतन्त्रता आन्दोलन के एक गतिमान स्वरूप देहलस। बीसवीं शताब्दी के शुरुआत में लम्बा समय तक स्वतंत्रता प्राप्ति के लिये बहुत बड़ा अहिंसावादी संघर्ष चलल, जेकर नेतृत्‍व महात्मा गांधी, जिनके आधिकारिक रुप से आधुनिक भारत क 'राष्ट्रपिता' के रूप में संबोधित करल जाला, कइलेन। एकरे साथ-साथ चंद्रशेखर आजाद, सरदार भगत सिंह, सुखदेव, राजगुरू, नेताजी सुभाष चन्द्र बोस, सावरकर आदि के नेतृत्‍व में चलल क्रांतिकारी संघर्ष के फलस्वरुप 15 अगस्त, 1947 के भारत ने अंग्रेजी शासन से पूर्णतः स्वतंत्रता प्राप्त कईलस। ओकरे बाद 26 जनवरी, 1950 के भारत एक गणराज्य बनल।
भारत के पड़ोसी राष्ट्रन के साथ अनसुलझा सीमा विवाद ह। एही खातिर एके छोटा पैमाना पर युद्ध का भी सामना करे के पड़ल। 1962 में चीन के साथ, अउर 1947, 1965, 1971 अउर 1999 में पाकिस्तान के साथ लड़ाई हो चुकल बा।
भारत गुटनिरपेक्ष आन्दोलन अउर संयुक्त राष्ट्र संघ के संस्थापक सदस्य देशन में से एक बाटे। 1974 में भारत आपन पहिला परमाणु परीक्षण कइले रहल जेकरे बाद 1998 में 5 अउर परीक्षण भयल। 1990 के दशक में भयल आर्थिक सुधारीकरण क बदौलत आज देश सबसे तेज़ी से विकासशील राष्ट्रन क सूची में आ गयल बा।
सरकार
भारत एगो संघ (फेडरेशन) हवे जे संसदीय ब्यवस्था के तहत भारत के संबिधान आधारित शासित होला। भारतीय संबिधान भारत के सबसे ऊँच कानूनी दस्तावेज हवे। ई देस एगो संबैधानिक रिपब्लिक हवे आ प्रतिनिधिक लोकतंत्री सिस्टम वाला शासन में "बहुमत के शासन होला आ अल्पमत के हित के संरक्षण कानून द्वारा सुनिश्चित कइल जाला।" भारत में संघवाद द्वारा ई परिभाषित कइल जाला कि राज्य आ केंद्र के बीच कामकाज के बँटवारा कवना बिधी से होखी। दुनो स्तर पर सरकार संबिधान में बतावल कामकाज के बँटवारा के अधीन काम करे लीं। भारत के संबिधान, जे 26 जनवरी 1950 के लागू भइल अपना उद्देशिका में कहे ला कि भारत एगो संप्रभु, सोशलिस्ट, सेकुलर, लोकतंत्रात्मक रिपब्लिक हवे। भारत के सारकार के स्वरुप, परंपरागत रूप से "अध-फेडरल" (क्वाशी-फेडरल) बताबल जाला जेह में मजबूत केंद्र आ कमजोर राज्य बाने आ 1990के दशक के बाद से राजनीतिक, आर्थिक आ सामाजिक बदलाव के चलते संघीय स्वरुप अउरीओ मजबूत भइल बा।
देस उपबिभाग
भारत एगो संघ (फेडरेशन) ह जेह में 28 राज्य आ 9 गो संघ राज्यक्षेत्र (यूनियन टेरिटरी) शामिल बाने। सगरी राज्यन में आ जम्मू काश्मीर, पुद्दुचेरी आ दिल्ली (राष्ट्रीय राजधानी क्षेत्र) में चुनल गइल बिधायिका आ सरकार होले जे वेस्टमिन्स्टर मॉडल पर आधारित स्वरुप वाली होलीं। बाकी छह गो संघ राज्यक्षेत्र के शासन सीधे केंद्र सरकार द्वारा नियुक्त प्रशासक लोग के माध्यम से होला। 1956 में राज्य पुनर्गठन अधिनियम के तहत राज्यन के भाषा के आधार पर सीमांकन भइल। एकरे बाद से 2019 के अक्टूबर में सभसे नया बदलाव में जम्मू अउरी काश्मीर राज्य के बिभाजन कइल गइल आ एकरा के राज्य से बदल के दू गो संघ राज्यक्षेत्र बनावल गइल। हर राज्य प्रशासन खातिर जिला आ तहसील (तालुका) में बाँटल गइल बा आ अंत में सभसे छोट इकाई गाँव बाने।
भूगोल
भारत, भारतीय टेक्टॉनिक प्लेट के ऊपर स्थित बा, आ इंडो-ऑस्ट्रेलियन प्लेट के हिस्सा हवे। भारत के बर्तमान रूप के रचना करे वाली भूबिज्ञानिक प्रक्रिया सभ के सुरुआत अबसे 75 मिलियन बरिस पहिले भइल जब भातरीय प्लेट, ओह समय के गोंडवाना नाँव के महामहादीप के हिस्सा, अपना जगह से उत्तर-पूरुब ओर घुसुके सुरु कइलस। एकर वजह समुंद्रतल फइलाव रहल जे एकरा दक्खिन-पच्छिम में, आ बाद में, दक्खिन आ दक्खिन पूरुब में सुरू भइल। साथै-साथ, बिसाल आकार के टीथियन समुंद्री क्रस्ट, जे एकरा उत्तर-पूरुब में रहल, यूरेशियन प्लेट के नीचे धँसके सुरू हो गइल। ईहे दुन्नों प्रासेस, जवन पृथ्वी के मैंटल में चले वाली तरंग के परिणाम रहली, हिंद महासागर के निर्माण आ भारतीय महादीपी क्रस्ट के यूरेशिया के नीचे पेस के एह हिस्सा के ऊपर उठा के हिमालय के उठान, दुन्नों चीज के कारन बनली। भारतीय प्लेट के धँसाव जहाँ यूरेशियन प्लेट के नीचे होत रहे आ जवना से हिमालय के उठान होत रहल ओही इलाकाके ठिक दक्खिन में एगो बिसाल दोना के आकार के धँसल हिस्सा के रचना भइल जे नदी सभ के ले आइल गाद-माटी से तेजी से भर गइल बर्तमान समय के सिंधु-गंगा मैदान के रूप लिहलस प्राचीन अरावली परबत द्वारा मैदान से बिलग होखे वाला पच्छिमी हिस्सा थार के रेगिस्तान के रूप में मौजूद बाटे।
मूल आ पुरान भारतीय प्लेट अब प्रायदीपीय भारत के रूप में बाँचल बाटे आ ई भारत के सभसे पुरान आ भूबिज्ञान के हिसाब से सभसे स्थाई हिस्सा हवे। ई उत्तर के ओर अपना बिस्तार में मध्य भारत के सतपुड़ा परबत श्रेणी आ बिंध्याचल परबत श्रेणी ले बिस्तार लिहले बाटे। ई दुनों, लगभग समानांतर श्रेणी, गुजरात राज्य के अरब सागर के तट से ले के झारखंड राज्य में मौजूद छोटानागपुर के पठार ले फइलल बाड़ी। दक्खिन में, बाकी के पठारी हिस्सा, दक्कन पठार अपना पच्छिम सीमा पर पच्छिमी घाट से आ पूरुब में पूरबी घाट नाँव के पहाड़ी कड़ी से बनल सीमा वाला बाटे; पठार भारत के कुछ सभसे पुरान चट्टान वाला बाटे जेवना में से कुछ एक बिलियन बरिस से भी पुरान बाड़ी। एह प्रकार के संरचना वाला भारत बिसुवत रेखा के उत्तर में 8°4' आ 37°6' उत्तर अक्षांस आ 68° 7' से 97° 25' पूरबी देशांतर ले बिस्तार वाला बाटे।
भारत के समुंद्री तट के लंबाई 7517 km बाटे; एकर 5423 km लंबा हिस्सा प्रायदीपी भारत के हवे आ 2094 km लंबा हिस्सा अंडमान निकोबार दीपसमूह आ लक्षदीप के टापू सभ के समुंद्र तट से बनल बाटे। भारतीय नेवी के हाइड्रोग्राफिक चार्ट सभ के मोताबिक भारत के मुख्य जमीन के समुंद्री किनारा, 43 % बलुआ बीच वाला; 11 % चट्टानी किनारा, जवना पर क्लिफ बाड़ी; आ 46 % कीच तट आ दलदली इलाका वाला बाटे।
भारत में बहे वाली प्रमुख हिमालयी नदी सभ में गंगा आ ब्रह्मपुत्र बाड़ी, दुन्नों बंगाल के खाड़ी में पानी छोड़े ली। गंगा के मुख्य सहायिका नदिन में यमुना आ कोसी बाड़ी; जहाँ कोसी बहुत कम ढाल वाला मैदान में बहे ले आ बेर-बेर आपन रस्ता बदले आ भयावन बाढ़ खातिर जानल जाले। प्रायदीपी भारत के मुख्य नदी, जिनहन के ढाल तेज होखे से के कारन ई बाढ़ के परभाव से फिरी बाड़ी, गोदावरी महानदी, कृष्णा आ कावेरी बाड़ी जे बंगाल के खाड़ी में गिरे ली; आ नर्मदा आ ताप्ती अरब सागर में गिरे ली। समुंद्र किनारे के हिस्सा में दलदली जमीन वाला कच्छ के रन पच्छिम में आ सुंदरबन के जलोढ़ मैदान पूरुब में बा; सुंदरबन के कुछ हिस्सा बंगलादेश में पड़े ला। भारत के हिस्सा में दू गो दीपमाला बा: लक्षदीप, जे मूंगा के एटॉल हवे आ पच्छिमी किनारा से कुछ दूर पर बा; आ अंडमान आ निकोबार दीपसमूह, जे अंडमान सागर में ज्वालामुखी कड़ी के ऊपर बा।
भारत के जलवायु हिमालय आ थार के रेगिस्तान से बहुत प्रभावित बा, दुन्नों मिल के भारत खातिर आर्थिक आ सांस्कृतिक रूप से भी महत्वपूर्ण मानसून के संचालन में आपन परभाव छोड़े लें। हिमालय, बिचला एशिया के ठंढा कैटाबेटिक हवा सभ से बचाव करे ला आ इनहन के भारत में प्रवेश करे से रोके ला, भारत, एही अक्षांस वाला बाकी जगहन के तुलना में जाड़ा में गरम रहे ला। थार के रेगिस्तान, मानसून के हवा सभ के खींचे ला आ नमी से भरल ई हवा जून से अक्टूबर के बीच भारत के ज्यादातर हिस्सा में बरखा करे लीं। भारत में मुख्य रूप से चारि गो जलवायु प्रकार मिले ला: उष्णकटिबंधीय नम, उष्णकटिबंधीय सूखल, उप-उष्णकटिबंधीय नम, आ परबती।
अर्थब्यवस्था
अंतर्राष्ट्रीय मुद्रा कोष (आइऍमऍफ़) के अनुसार, साल 2015 में भारत के अर्थब्यवस्था US$2.183 ट्रिलियन नौमिनल कीमत वाली रहल; बजार ऍक्सचेंज रेट के हिसाब से ई दुनिया के 7 वीं, आ US$8.027 ट्रिलियन कीमत के साथ, परचेजिंग पावर पैरिटी (पीपीपी) के हिसाब से तीसरी सभसे बड़ अर्थब्यवस्था रहल पछिला दू दसक में औसत सालाना जीडीपी बढ़ती 5.8 % के दर से रहल जे 2011-12 में बढ़ के 6.1 % हो गइल आ एह तरे भारत दुनिया के सभसे तेज बढ़ती करे वाला अर्थब्यवस्था बा। हालाँकि, प्रति बेकती जीडीपी के हिसाब से एकर दुनिया में 140 वाँ स्थान बा आ पीपीपी पर गिनल प्रति बेकती जीडीपी के हिसाब से ई 129 वाँ नंबर पर बा। साल 1991 ले, भारत में सगरी सरकार सभ संरक्षणवादी आर्थिक नीति के लागू कइलीं जे सोशलिस्ट अर्थशास्त्र से प्रभावित रहे। ब्यापक पैमाना पर सरकारी हस्तक्षेप आ रेगुलेशन सभ, बैस्विक अर्थब्यवस्था आ भारतीय अर्थब्यवस्था के बिचा में देवाल नियन खड़ा रहलें। साल 1991 में पैदा भइल एक ठो आर्थिक संकट के बाद भारतीय अर्थब्यवस्था के खोलल गइल; आ एकरे बाद से ई बजार-आधारित अर्थब्यवस्था के ओर बढ़े लागल जेकरा खातिर बिदेसी ब्यापार आ बिदेसी निवेस के आगमन के बढ़ावा दिहल गइल। भारत के हाल के आर्थिक मॉडल पूँजीवादी बाटे। भारत 1 जनवरी 1995 से डब्लूटीओ के मेंबर बा।
, 4,866 लाख कार्यशील लोग के साथ भारतीय श्रमिक दल दुनिया के दुसरा सभसे बड़ बा। सर्विस सेक्टर द्वारा जीडीपी के 55.6 %, उद्योग सेक्टर द्वारा 26.3 % खेती सेक्टर द्वारा 18.1 % हिस्सेदारी कइल जात बा। भारत के फॉरेन एक्सचेंज रिमिटेंस साल 2014 में US$70 बिलियन रहल जे दुनिया में एक नंबर रहल आ ई 250 लाख भारतीय लोग द्वारा कमा के ले आइल गइल रहल जे लोग बिदेस में नोकरी करत बा। खेतीबारी से पैदा होखे वाला प्रमुख चीज में चाउर, गोहूँ, तेलहन, कपास, जूट, चाय, ऊख, आ आलू बा। प्रमुख उद्योग सभ में कपड़ा-उद्योग, टेलीकम्युनिकेशन, केमिकल, फार्मास्यूटिकल, बायोटेक्नोलॉजी, फ़ूड प्रोसेसिंग, स्टील, परिवहन के साधन, सीमेंट, खनन, पेट्रोलियम, मशीनरी, आ सौफ्टवेयर उद्योग बाने। साल 2006 में, भारत के जीडीपी में बिदेसी ब्यापार के हिस्सा बढ़ के 24 % हो गइल जवन कि सन् 1985 में खाली 6 % भर रहल। साल 2008 में, बिस्व ब्यापार में भारत के भागीदारी 1.68 % रहल; साल 2011 में, दुनिया के दसवाँ सभसे बड़ आयातक आ उन्नईसवाँ सभसे बड़ निर्यातक देस रहल। मुख्य निर्यात (बाहर भेजल जाए वाला सामान) में पेट्रोलियम उत्पाद, कपड़ा उद्योग के उत्पाद, गहना, सॉफ्टवेयर, इंजीनियरी के सामान, केमिकल, आ चमड़ा के उत्पाद सामिल रहलें; आयात में कच्चा पेट्रोलियम, मशीनरी, रतन, खाद, आ केमिकल रहल। साल 2001 से 2011 के बिचा में, कुल निर्यात में पेट्रोलियम उत्पाद के हिस्सेदारी 14 % से बढ़ के 42 % हो गइल। साल 2013 में भारत कपड़ा उद्योग के चीज बाहर भेजे के मामिला में, चीन के बाद, दुसरा नंबर के सभसे बड़ निर्यातक देस रहल।
भारत के भाषा
भारतीय संविधान कौनों एक राष्ट्रभाषा के वर्णन ना करेला। भारत में कउनो एक राष्ट्रभाषा न हऽ। संविधान के अनुसार केंद्रीय सरकार में काम हिंदी आ अंग्रेज़ी भाषा में होला, आ राज्यन में हिंदी या फिर आपन-आपन क्षेत्रीय भाषा में काम होला। ईहाँ मुख्यतः बोलल जाये वाली भाषवन के सूची नीचे दिहल बाटे:
संस्कृति
भारत के सांस्कृतिक इतिहास 4,500 साल से ढेर लमहर बाटे। वैदिक काल (c. 1700 — 500 BCE) में हिंदू दर्शन, पौराणिक कथा, धर्मदर्शन आ साहित्य के नेंइ रखाइल, आ बहुत सा परंपरा सभ के स्थापना भइल जिनहन के आज भी पालन हो रहल बा, जइसे कि धर्म, कर्म, योग, आ मोक्ष। भारत देस अपना धार्मिक बिबिधता खातिर जानल जाला, जहाँ हिंदू, बौद्ध, सिख, इस्लाम, ईसाइयत, आ जैन प्रमुख धर्म बाने। सबसे प्रमुख, हिंदू धर्म, इतिहासी रूप से कई मत आ संप्रदाय सभ के बिकास से, आ उपनिषद, योग सूत्र, भक्ति आंदोलन, आ बौद्ध दर्शन के परभाव आज के वर्तमान रूप में आइल बा।
कला आ आर्किटेक्चर
भारत के भवन निर्माण कला, जेह में ताजमहल, अन्य दूसर मुग़ल आर्किटेक्चर, आ दक्खिन भारतीय आर्किटेक्चर सामिल बा, प्राचीन स्थानीय परंपरा आ बाहरी शैली सभ के सुघर मेरवन हवे। भारत के देसी भवन निर्माण कला में भी बिबिध रंग देखाई पड़े लें। संस्कृत ग्रंथ वास्तु शास्त्र से ले के तमिल मामुनि मायन तक ले एह बात के खोज करे लें कि कइसे प्रकृति के शक्ति सभ मानव आवास के निर्धारित करे लीं; इनहन में सटीक ज्यामिति आ दिशा आधारित योजना बतावल गइल बा जेकरा अनुसार ब्रह्मांड के ताकत सभ के साथ समरस बइठा के भवन बनावल जा सके लें। शिल्प शास्त्र, कई ठो मिथकीय ग्रंथ सभ के लड़ी हवे जेकरा से प्रभावित हिंदू मंदिर आर्किटेक्चर में "पूर्ण" के संकल्पना आधारित वर्ग, "वास्तु-पुरुष मंडल", के बिधान मिले ला। आगरा के ताजमहल, जे शाह जहाँ के आदेश पर उनके पत्नी मुमताज महल के याद में 1631 से 1648 के बीच में बनावल गइल, "भारत में मुस्लिम कला के गहना आ बैस्विक रूप से प्रशंसित मास्टरपीस बिस्व धरोहर" के रूप में यूनेस्को के बिस्व धरोहर लिस्ट में शामिल बा। 19वीं सदी में अंग्रेजी शासन में बिकसित इंडो-सारसेनिक आर्किटेक्चर मूल रूप से इंडो-मुस्लिम आर्किटेक्चर के आगे बढ़ावे वाला शैली हवे।
साहित्य
भारत में साहित्य के रचना के सुरुआत सभसे पुरान समय में संस्कृत भाषा में भइल जे 1700 ईसा पूर्व से 1200ईसवी के बीच के बा। संस्कृत साहित्य में प्रमुख रचना सभ में रामायण आ महाभारत नियर महाकाव्य, कालिदास के नाटक, जइसे कि अभिज्ञानशाकुन्तलम्, आ अन्य महाकाव्य गिनावल जा सके ला। साहित्य के बिबिध रूप देखे के मिले ला आ कामसूत्र नियर रचना भारते में सभसे पहिले भइल। दक्खिनी भारत में 600 ईसा पूर्व से 300 ईसवी के बीचे के संगम साहित्य के रचना में 2,381 कविता सभ तमिल साहित्य के पूर्ववर्ती मानल जालीं। 14वीं से 18वीं सदी के बीचे में, भारतीय साहित्य में भक्ति आंदोलन के जोर लउके ला आ कबीरदास, तुलसीदास, आ गुरु नानक नियर संत आ कवि लोग एह काल के प्रतिनिधि के रूप में देखल जाला। एह काल के रचना सभ में बिबिध बिचार आ भाव के निरूपण भइल आ ई क्लासिकल (शास्त्रीय) युग के रचना सभ से पर्याप्त रूप से अलग किसिम के बाड़ी सऽ। 19वीं सदी में, भारतीय लेखक लोग के रूचि सामाजिक बराबरी आ मनोबैज्ञानिक बिबरन नियर बिसय में जागल। बीसवीं सदी में बंगाली लेखक रबींद्रनाथ टैगोर के परभाव साहित्य पर देखे के मिले ला जिनका के साहित्य के क्षेत्र में नोबेल पुरस्कार मिलल रहल।
संगीत, नाच आ नाटक
भारतीय संगीत कई तरह के परंपरा आ क्षेत्रीय शैली सभ के कारण बहुत बिस्तार लिहले बाटे। शास्त्रीय संगीत के दू ठो प्रमुख शैली: उत्तर भारत में हिंदुस्तानी संगीत, आ दक्खिन भारत में कर्नाटक संगीत के रूप में बा। इलाकाई पापुलर संगीत में फिलिमी आ लोकसंगीत के परंपरा बा; बहुलता लिहले बाउल गीत लोकगीत के एक ठो सुघर उदाहरण बाने। भारत में नाच के भी लोक आ शास्त्रीय शैली बा। कुछ परसिद्ध लोक नाच शैली में पंजाब के भांगड़ा, आसाम के बिहू, ओडिशा, पच्छिम बंगाल आ झारखंड के छऊ, गुजरात के गरबा आ डांडिया, राजस्थान के घूमर, आ महाराष्ट्र के लावनी के नाँव गिनावल जा सके ला। भारत में आठ गो नाच सभ, जिनहना में कई थे में कथा आ मिथक के निरूपण भी होला, के भारत में शास्त्रीय नाच के दर्जा भी 'संगीत नाटक अकादमी' द्वारा दिहल गइल बा। इआ आठ गो नाच बाड़ें: तमिलनाडु के भरतनाट्यम, उत्तर प्रदेश के कथक, केरल के कथकली आ मोहिनीअट्टम, आंध्र प्रदेश के कुचिपुड़ी, मणिपुर के मणिपुरी, आ ओडिशा के ओडिसी नाच आ आसाम के सत्तारिया नाच। भारत में थियेटर यानि नाटक कला के अंदर संगीत, गीत आ सहज भा लिखल डायलाग के मिलल-जुलल परंपरा बिकसित भइल बा। परंपरागत नाटकन के शैली में ज्यादातर हिंदू मिथक आधारित नाटक बाने, हालाँकि मध्यकाल के भी पर्याप्त परभाव इनहन पर देखे के मिले ला। इनहन में कुछ प्रमुख बाने: गुजरात के भवाई, बंगाल के जात्रा, उत्तरी भारत के नौटंकी आ रामलीला, महाराष्ट्र के तमाशा, आंध्रप्रदेश के बुर्रा कथा, तमिलनाडु के तेरुकुट्टू आ कर्नाटक के यक्षगान।
सिनेमा आ टेलीविजन
भारत के फिलिम इंडस्ट्री में दुनिया के सभसे ढेर देखल जाए वाला सिनेमा बने ला। भारत में क्षेत्रीय स्तर पर सिनेमा के धनी परंपरा बिकसित भइल बा जेह में असमिया, बंगाली, भोजपुरी, हिंदी कन्नड़, मलयालम, पंजाबी, गुजराती, मराठी, ओडिया, तमिल आ तेलुगु भाषा सभ में सिनेमा का आपन ख़ास पहिचान बन चुकल बाटे। भारत में राष्ट्रीय स्तर पर होखे वाला आय में से 75 % हिस्सा दक्खिन भारतीय सिनेमा के बा।
भारत में टीवी प्रसारण के सुरुआत 1959 में सरकारी स्तर पर भइल आ एकरे बाद दू दसक ले एह में बढ़ती के दर बहुत धीरे रहल। 1990 के दसक में सरकार के चैनल दूरदर्शन के एकाधिकार खतम भइल आ एकरे बाद से सैटेलाईट चैनल सभ में तेजी से बढ़ती देखल गइल आ एकर भारत के समाज के पापुलर संस्कृति के रूप निर्धारित करे में लगातार बढ़त मात्रा में परभाव देखल जा सके ला। आज, भारत में टीवी, समाज में सभसे ढेर घुसल मीडिया बा; एह इंडस्ट्री के अनुमान के मोताबिक  5,540 लाख से ढेर टीवी उपभोक्ता बा लोग आ एह में 4,620 लाख लोग के लगे सैटेलाईट टीवी/केबिल कनेक्शन के सुबिधा बा, आ ई पहुँच अन्य माध्यम सभ, जइसे कि प्रेस (3500 लाख), रेडियो (1560 लाख) या इंटरनेट (370 लाख) से काफी ढेर बाटे।
खाना
भारतीय खाना में क्षेत्रीय आ परंपरागत पकवान सभ में बहुत बिबिधता पावल जाला आ अक्सरहा इहाँ कौनों राज्य या क्षेत्र के नाँव के आधार पर ओह इलाका के खाना के पहिचान भी होला (उदाहरण खातिर बिहारी खाना या भोजपुरी खाना)। मुख्य भोजन के हिस्सा के रूप में इहाँ चावल, बजरा, गोहूँ के आटा आ बिबिध प्रकार के दलहन सभ (रहर, मूंग, मसुरी, उर्दी वगैरह) बाटे। मसुरी आ मूंग के खड़ा भी पकावल जाला आ दाल के रूप में भी। ज्यादातर दलहन सभ के दाल के रूप में, यानी कि, दर के दू टुकड़ा में हो जाए के बाद पकावल जाला। भारतीय खाना के एक ठो प्रमुख बिसेसता इहाँ के मसाला भी बा। भारतीय मसाला के महत्त्व के अंजाद लगावे खातिर इहे काफी बा कि कुछ बिद्वान लोग यूरोप के साथ भारतीय मसाला के ब्यापार के यूरोप में खोज के जुग के उत्पत्ती के प्रमुख कारण में से एक माने ला।
समाज
परंपरागत भारतीय समाज के बहुधा सामाजिक स्तर के हिसाब से परिभाषित कइल जाला जहाँ जाति आधारित ऊँच-नीच बहुत तरह के सामाजिक रोक-टोक लगावे ला आ लोगन के सामाजिक स्थिति के परिभाषित करे ला। सामाजिक बर्ग के रूप में भारत में हजारन गो समूह बाने जे अपना से बाहर नातेदारी ना करे लें, जिनहन के जाति कहल जाला। आजादी में बाद भारत केहू के अछूत माने के गैरकानूनी घोषित क दिहलस आ 1947 के बाद अउरी कई ठो कानून पास कइल गइल ताकि जाति आधारित भेदभाव खतम कइल जा सके। शहरी भारत में अब बड़-बड़ कंपनी में काम करे वाला लोग के बीच ऑफिस में जाति आधारित पहिचान के भावना नइखे रह गइल।
पारिवारिक मूल्य सभ के महत्व भारत में बहुत बाटे आ कई पीढ़ी ले चले वाला संजुक्त परिवार इहाँ आम चीज रहल बा, हालाँकि, अब शहरी इलाका में एकल परिवार के बढ़ती देखल जा रहल बाटे। भारत में अभिन भी ज्यादातर लोग के बियाह परिवार आ नात रिश्तेदारी के बड़ लोग के सहमती से अरेंज कइल जाला। बियाह जीवन भर निभावे के चीज मानल जाला, आ तलाक के दर बहुत कम बा।, बस 1.6 प्रतिशत भारतीय औरत लोग के तलाक होखे हालाँकि अब ई आँकड़ा शिक्षा आ आर्थिक आजादी के चलते बढ़ रहल बाटे। बाल बियाह अभिन भी देहाती इलाका में प्रचलित बा जहाँ लड़की लोग के बियाह कानूनी उमिर 18 साल से पहिलहीं हो जाला। गर्भ में लड़िकिन के हत्या इहाँ के बहुत गंभीर समस्या बा आ एकरे कारण लिंगानुपात में बहुत बिसमता पैदा हो चुकल बा, के अनुमान के मोताबिक 500 लाख पुरुष फाजिल बाने औरतन के तुलना में। हालाँकि, 2011 के रिपोट कुछ सुधार होत देखावत बाटे। दहेज, गैर-कानूनी होखले के बावजूद काफी मात्रा में प्रचलन में बा आ चोरी-छिपल तरीका से चालू बा। दहेज हत्या के मामिला में भी 2013 के खबर के मोताबिक बढ़ती भइल बा।
भारत में ज्यादातर पब्लिक छुट्टी सभ धार्मिक तिहुआर के होलीं जेह में कुछ प्रमुख बा, दिपावली, होली, गणेश चउथ, पोंगल, दुर्गा पूजा, ईद, बकरीद, क्रिसमस आ बैसाखी। स्वतंत्रता दिवस, गणतंत्र दिवस आ गाँधी जयंती नियर कुछ राष्ट्रीय परब भी बाने जे पूरा भारत में मनावल जालें।
पहिनावा
लगभग 4000 ईसापूर्व के समय में भारत में कपास आ सूती कपड़ा के चलन सुरू हो गइल रहल। परंपरागत रूप से भारतीय पहिनावा रंग आ स्टाइल के हिसाब से एक इलाका से दुसरा इलाका के बीच काफी अंतर लिहले होला आ ई कई तरह के चीज पर निर्भर होला जइसे कि ओह जगह के जलवायु या फिर लोग के धार्मिक मान्यता। औरतन के सभसे प्रचलित परिधान साड़ी हवे आ मर्दाना लोग के धोती भा लुंगी। एकरे बाद बदलाव के तौर पर सलवार-सूट आ कुरता-पैजामा चलन में आइल। पैंट-बुशर्ट आ जींस टी-शर्ट के चलन भी आ गइल बा। गहना के साथ साथ असली फूल सभ के सिंगार में इस्तेमाल के परंपरा भारत में लगभग 5,000 साल पुरान बाटे; आ रतन सभ के इहाँ ग्रह-दसा के हिसाब से टोटका के तौर पर पहिरल जाला।
खेलकूद
भारत में कई ठे पुरान परंपरागत खेल सभ जे एही जा पैदा भइलें, अभिन ले काफी चलन में बाने, उदाहरण खातिर कबड्डी, खो-खो, पहलवानी, आ गुल्ली-डंडा। कई ठे भारतीय मार्शल आर्ट जे एशिया के सुरुआती मार्शल आर्ट में गिनल जा सके लें, जइसे कि कलारियपट्टू, मुष्टियुद्ध, सिलम्बम, आ मार्मा आदि, भारत में जनमल हवें। शतरंज के खेल भारत में चतुरंग के नाँव से जनमल आ नया जमाना में दोबारा इहाँ लोकप्रिय हो गइल बा आ कई गो भारतीय ग्रैंडमास्टर लोग भी हो चुकल बाटे। पचीसी के खेल, बिसाल संगमरमर के चबूतरा पर बादशाह अकबर द्वारा खेलल जाय।
भारतीय डेविस कप में खेलाड़ी लोग के प्रदर्शन आ अन्य जगह पर भी खेल के पापुलर होखे के सुरुआत के कारण 2010 के बाद से देस में टेनिस के महत्व बढ़ल बाटे आ अब एहू में भारतीय लोग रूचि देखावत बा। शूटिंग यानि निशानेबाजी में भारत के महत्वपूर्ण स्थान बा आ ओलंपिक खेलन में, बिस्व शूटिंग चैंपियनशिप में आ कॉमनवेल्थ खेल में भारत कई पदक हासिल कइले बाटे। अन्य कहल जेह में भारतीय खेलाडी लोग के अंतर्राष्ट्रीय लेवल पर सफलता मिलल बाटे, बैडमिंटन (साइना नेहवाल आ पी वी सिंधु दुनिया में टॉप रैंक के बाड़ी), मुक्केबाजी, आ कुश्ती बाड़ें। भारत में फुटबाल के खेल पच्छिम बंगाल, गोवा, तमिलनाडु, केरल आ पूर्वोत्तर के राज्य सभ में पापुलर हवे। फीफा के अंडर-17 वल्ड कप भारत में होखे जा रहल बाटे।
हाकी भारत के राष्ट्रीय खेल हवे आ भारत में एकर प्रबंधन हाकी इंडिया के हाथ में बाटे। भारतीय पुरुष हाकी टीम 1975 में हाकी के बिस्व कप जितल, आ, आठ गो गोल्ड, एक ठो सिल्बर, आ दू गो ब्रोंज मेडल ओलंपिक में जीत चुकल बा, आ ई खेल ओलंपिक में सभसे सफल रहल बाटे।
भारत के योगदान क्रिकेट के मशहूर बनावे में भी रहल बा। एही कारन, भारत में ई खेल सभसे ढेर पापुलर बाटे। भारतीय क्रिकेट टीम 1983 आ 2011 में बिस्व कप आ 2007 के टी20 बिस्वकप जीत चुकल बा 2012 में आइसीसी चैम्पियंस ट्राफी श्रीलंका के साथे साझा कइलस आ 2013 में जीतले रहल। भारत में क्रिकेट के प्रबंधन बीसीसीआई के हाथ में बा; रणजी ट्राफी, दिलीप ट्राफी, देवधर ट्राफी आ इरानी ट्राफी इहाँ के घरेलू प्रतियोगिता हईं सऽ। बीसीसीआइ हर साल टी20 के मुकाबला, आईपीएल के नाँव से भी करवावे ले।
भारत अकेले या फिर दुसरा देस के साथे मिल के कई गो अंतर्राष्ट्रीय खेल प्रतियोगिता सभ के आयोजन करा चुकल बाटे: 1951 आ 1982 के एशियाई खेल; 1987, 1996 आ 2011 के क्रिकेट बिस्व कप; 2003 के एफ्रो एशियाई खेल; 2006 आईसीसी चैम्पियंस ट्राफी; 2010के हाकी बिस्व कप आ 2010 के कॉमनवेल्थ खेल इहाँ आयोजित हो चुकल बाने। भारत में हर साल आयोजित होखे वाला अंतर्राष्ट्रीय मुकाबला सभ में चेन्नई ऑपन, मुंबई मैराथन, दिल्ली आधा-मैराथन आ इंडियन मास्टर्स प्रमुख बाने। भारत में पहिला फार्मूला 1 रेस इंडियन ग्रां प्री के सुरुआत 2011 में भइल बाकी ई 2014 के बाद से बंद हो गइल बा।
दक्खिन एशियाई खेलन में भारत के दबदबा रहल बा। एकर एक ठो उदाहरण देखल जा सके ला कि भारतीय बास्केटबाल टीम दक्खिन एशियाई खेल में अब तक ले आयोजित चार में से तीन मुकाबला जीतल बाटे।
राजीव गाँधी खेल रत्न आ अर्जुन पुरस्कार भारत सरकार द्वारा दिहल जाए वाला सभसे बड़हन सम्मान हवे जवन खेलकूद के क्षेत्र में खेलाड़ी लोग के दिहल जालें; जबकि द्रोणाचार्य पुरस्कार खेलकूद के कोचिंग देवे वाला गुरु लोग के दिहल जाला।
नोट
<references group="नोट"/>
मोटू पतलू
मोटू पतलू एक ठो भारतीय एनीमेशन सीरीज बाटे। पारिवारिक भा छोट लड़िकन के कार्टून सीरीज हवे। ई निक टीवी पर देखावल जाला। मूल रूप से हिंदीमें बनल ई कार्टून वर्तमान में अंग्रेजी के सामिल क के कुल नौ गो भारतीय भाषा सभ में देखावल जा रहल बाटे।